cyanic-selkie/wikianc huggingface dataset:
ราชรัฐเซอร์เบีย
ราชรัฐเซอร์เบีย (Кнежевина Србија) เป็นราชรัฐอิสระในคาบสมุทรบอลข่าน ก่อตั้งขึ้นภายหลังจากการปฏิวัติเซอร์เบีย ช่วงระหว่างการลุกฮือของชาวเซิร์บ ค.ศ. 1804 (ครั้งที่ 1) และ ค.ศ. 1817 (ครั้งที่ 2) ราชรัฐได้รับการสถาปนาขึ้นจากการพบปะเจรจาครั้งแรกระหว่างมิโลส โอเบรโนวิก ผู้นำแห่งการจราจลชาวเซิร์บครั้งที่สอง และมาราชลี ปาชาแห่งออตโตมัน ราชรัฐได้รับเอกราชโดยพฤตินัยในปี ค.ศ. 1867 หลังจากการถอนกำลังของกองทัพออตโตมันจากป้อมปราการแห่งเบลเกรดและประเทศเซอร์เบีย อย่างไรก็ตาม ราชรัฐได้รับการยอมรับจากสากลในปี ค.ศ. 1878 โดยสนธิสัญญาเบอร์ลิน และในปี ค.ศ. 1882 ประเทศได้รับการสถาปนาเป็นราชอาณาจักร
ภูมิหลังและการสถาปนา
ผู้นำการปฏิวัติชาวเซอร์เบีย—คนแรกคือ คาราดอร์เด และจากนั้น มิโลส โอเบรเรโนวิก—ประสบความสำเร็จในเป้าหมายในการปลดปล่อยเซอร์เบียจากการปกครองของตุรกีที่ยาวนานหลายศตวรรษ ทางการตุรกียอมรับรัฐในปี 1830 โอเบรโนวิกกลายเป็นเจ้าชายของราชรัฐเซอร์เบีย เซอร์เบียเป็นจังหวัดปกครองตนเองโดยนิตินัยของจักรวรรดิออตโตมัน การปกครองตนเองถูกจำกัดโดยการปรากฏตัวของกองทัพตุรกี และถูกบังคับให้จ่ายส่วยให้อิสตันบูลปีละ 2.3 ล้านกรอสเชน ซึ่งคิดเป็นประมาณ 10% ของประเทศ งบประมาณ.
ในตอนแรก อาณาเขตรวมเฉพาะอาณาเขตของอดีตปาชาลุคแห่งเบลเกรด แต่ในปี ค.ศ. 1831–33 ก็ได้ขยายออกไปทางตะวันออก ใต้ และตะวันตก ในปี 1856 เซอร์เบียเริ่มการรณรงค์เพื่อก่อตั้งพันธมิตรบอลข่านกลุ่มแรกโดยลงนามในข้อตกลงกับหน่วยงานอื่น ๆ ของบอลข่านในช่วง 1856 เมื่อวันที่ 18 เมษายน 1867 รัฐบาลออตโตมันได้สั่งให้กองทหารออตโตมัน ซึ่งตั้งแต่ปี 1826 เป็นตัวแทนครั้งสุดท้ายของอำนาจปกครองของออตโตมันในเซอร์เบีย ถอนตัวออกจากป้อมปราการเบลเกรด ข้อกำหนดเพียงอย่างเดียวคือธงออตโตมันยังคงโบกสะบัดเหนือป้อมปราการเคียงข้างธงเซอร์เบีย เซอร์เบียได้รับเอกราชโดยพฤตินัยจากเหตุการณ์นี้ รัฐธรรมนูญฉบับใหม่ในปี 1869 กำหนดให้เซอร์เบียเป็นรัฐเอกราช เซอร์เบียขยายไปทางตะวันออกเฉียงใต้มากขึ้นในปี 1878 เมื่อเอกราชจากจักรวรรดิออตโตมันได้รับการยอมรับจากนานาชาติอย่างเต็มที่ในสนธิสัญญาเบอร์ลิน ราชรัฐจะคงอยู่จนถึงปี 1878 เมื่อได้รับการยกระดับเป็นราชอาณาจักรเซอร์เบีย
กาแบ่งเขตการปกครอง
อาณาเขตถูกแบ่งออกเป็นสิบเจ็ดเขตที่รู้จักกันในชื่อ Okrug ซึ่งต่อมาแบ่งออกเป็นหลายตำบลที่เรียกว่า Sres ตามขนาดของเขต อาณาเขตมีทั้งหมดหกสิบหก Sres
กองทัพ
กองกำลังติดอาวุธแห่งราชรัฐเซอร์เบียเป็นกองกำลังติดอาวุธ ก่อตั้งขึ้นในปี 1830 และกลายเป็นกองทัพประจำการเพื่อเข้าร่วมในสงครามเซอร์โบตุรกีครั้งที่หนึ่งและครั้งที่สองในปี 1876-1878 ซึ่งเป็นความขัดแย้งครั้งแรกในประวัติศาสตร์สมัยใหม่ของประเทศ หลังจากนั้นประเทศได้รับเอกราชอย่างเต็มที่ และเปลี่ยนชื่อเป็นกองทัพเซอร์เบีย
ประชากรศาสตร์
ในช่วงทศวรรษแรก ประชากรประมาณ 85% เป็นชาวเซิร์บ และ 15% ไม่ใช่ชาวเซิร์บ ในจำนวนนั้นส่วนใหญ่เป็นชาววลาช และมีชาวแอลเบเนียมุสลิมบางส่วน ซึ่งเป็นชาวมุสลิมส่วนใหญ่ที่อาศัยอยู่ในสเมเดเรโว กลาโดโว และเชอูปรียา รัฐใหม่มีเป้าหมายเพื่อทำให้ประชากรเป็นเนื้อเดียวกัน เป็นผลให้ตั้งแต่ปี 1830 ถึงสงครามในปี 1870 ซึ่งชาวแอลเบเนียถูกขับไล่ออกจากบริเวณนีช มีการประมาณว่าชาวแอลเบเนียมากถึง 150,000 คนที่อาศัยอยู่ในอาณาเขตของเซอร์เบียถูกขับไล่
เคานต์เฟลมมิง วัลเดมาร์แห่งโรเซินบอร์ก
เคานต์เฟลมมิง วัลเดมาร์แห่งโรเซินบอร์ก (Count Flemming Valdemar of Rosenborg ; 9 มีนาคม ค.ศ. 1922 - 19 มิถุนายน ค.ศ. 2002) ทรงเป็นอดีตเจ้าชายแห่งเดนมาร์ก
ประวัติ
พระองค์มีพระนามเดิมว่า เจ้าชายเฟลมมิง วัลเดมาร์แห่งเดนมาร์ก ทรงเป็นพระโอรสพระองค์เล็กใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ ทรงมีพระเชษฐา 1 พระองค์คือ เจ้าชายจอร์จ วัลเดมาร์แห่งเดนมาร์ก เมื่อปี ค.ศ. 1949 เจ้าชายเฟลมมิง วัลเดมาร์ ทรงมีพระประสงค์สละพระอิสริยศเจ้าชายแห่งเดนมาร์ก และเลือกใช้พระนามลำลองคือ เคานต์เฟลมมิง วัลเดมาร์แห่งโรเซินบอร์ก โดนไม่ทรงแถลงการณ์เรื่องสาเหตุของการสละพระอิสริยยศครั้งนี้ แต่สำนักข่าวเดนมาร์กต่างให้ความเห็นว่า พระองค์ทรงมีพระอุปนิสัยติดดินและไม่ชอบความเป็นเจ้า เคานต์เฟลมมิง วัลเดมาร์แห่งโรเวินบอร์ก ทรงงานในเรื่องกองทัพทหารเรือแห่งเดนมาร์ก ในฐานะผู้บังคับบัญชาการ
เสกสมรส
เคานต์เฟลมมิง วัลเดมาร์แห่งโรเซินบอร์ก ทรงเสกสมรสกับ อลิซ รูท นิลเซน เมื่อวันที่ 24 พฤษภาคม ค.ศ. 1949 มีพระบุตรดังนี้
เพรสซิเดนท์
เพรสซิเดนท์ หรือ เดอะ เพรสซิเดนท์ (The President) คือชื่อวงดนตรีสัญชาติไทย โดยแนวดนตรีเป็นสไตล์เต้นรำ โซล ฟังกี้ และ ดิสโก้ เริ่มแรกเล่นประจำตามไนท์คลับในโรงแรมชื่อดัง จนกระทั่งมีผลงานอัลบั้มเพลงในสังกัดอโซน่า ในช่วงปี พ.ศ. 2525 - พ.ศ. 2527 ที่มีสมาชิกเด่นๆ คือ ตู้ - ดิเรก อมาตยกุล, อ้วน - วารุณี สุนทรีสวัสดิ์, เล็ก - ปรีชา ชนะภัย และอ๊อด - อนุพงษ์ ประถมปัทมะ โดยสองรายหลังเป็นสมาชิกวงคาราบาว จนถึงปัจจุบัน
ประวัติ
วงเพรสซิเดนท์ มีหัวหน้าวง คือ ศุภกร บุญยานันต์ ในตำแหน่งคีย์บอร์ด ภายหลังเป็นโปรดิวเซอร์ให้กับ วารุณี และ นิตยา บุญสูงเนิน สมาชิกในช่วงเริ่มก่อตั้งมี ช.อ้น ณ บางช้าง ในตำแหน่งกีตาร์ ต่อมามีการเปลี่ยนเป็น ฟาโรห์ ตอยยีบี ภายหลังเป็นมือกีตาร์วงเพื่อน และ ปรีชา ชนะภัย ตามลำดับ โดยแยกมาจากวง "เดอะ มิชชั่น" กับวง "เมด อิน ไทยแลนด์"
เพลงที่โด่งดังของวง ได้แก่ เด็กฮาร์ดฉันไม่สน, ธรรมด๊า..ธรรมดา, บ่มีเซ็ง และ "สาวบางโพ" โดยเพลงหลังสุดสร้างชื่อเสียงให้กับ ตู้ ดิเรก จนกลายเป็นเพลงประจำตัวไปแล้ว
เล่ห์รักยัยตัวร้าย
เล่ห์รักยัยตัวร้าย เป็นละครตลกแนวโรแมนติกคอมมาดี้ของเกาหลีใต้ปี ค.ศ. 2014 ที่นำแสดงโดย อี มิน-จ็อง และ จู ซัง-อุก ในฐานะคู่รักหย่าร้างที่จุดประกายความรักของพวกเขาอีกครั้ง ออกอากาศทางเอ็มบีซี ตั้งแต่วันที่ 27 กุมภาพันธ์ ถึง 24 เมษายน ค.ศ. 2014 ในวันพุธและพฤหัสบดี เวลา 21:55 น. จำนวน 16 ตอน
เนื้อเรื่อง
นา แอ-รา ขณะทำงานที่ร้านอาหารของครอบครัวเธอได้ตกหลุมรัก ชา ชุง-อู นักศึกษาปริญญาโทวิศวกรรมศาสตร์ที่เตรียมเข้ารับราชการ ในระหว่างการเฉลิมฉลองงานแต่งงานครบรอบ 100 วัน ชุง-อู ประกาศว่าเขาลาออกจากงานเพราะเขามีไอเดียในการทำธุรกิจ แต่ธุรกิจของ ชุง-อู ล้มเหลวอยู่เสมอ ทำให้ แอ-รา พยายามดิ้นรนเพื่อให้พวกเขาอยู่รอดด้วยการทำงานหลายอย่าง หลังจากเสียใจจากการแท้งลูกเนื่องจากความเครียดที่เป็นคนหาเลี้ยงครอบครัวเพียงคนเดียว หลังจากนั้น แอ-รา พบว่า ชุง-อู ประสบความสำเร็จและมั่งคั่งอย่างเหลือเชื่อ ในขณะที่เธอยังคงชำระหนี้ที่เกิดขึ้นระหว่างการแต่งงานของพวกเขา ความสนุกเริ่มต้นขึ้นเมื่อ ชุง-อู เชื่อว่า แอ-รา อยากให้เขากลับมาเพราะเขาร่ำรวย และ แอ-รา วางแผนแก้แค้น ชุง-อู
การผลิต
บทละครได้รับรางวัล Encouragement จากการประกวด Script Contest ประจำปี 2012 ของ MBC (Serial Section)
แขวงคลองบางพราน
คลองบางพราน เป็นแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยและหนาแน่นปานกลาง บางส่วนเป็นเขตพาณิชยกรรม
ประวัติ
ท้องที่แขวงคลองบางพรานในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนบนของแขวงบางบอนเดิมได้รับการตั้งชื่อว่า แขวงคลองบางพราน ตามชื่อคลองบางพรานที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้
ที่ตั้งและอาณาเขต
แขวงคลองบางพรานตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงคลองบางพราน ได้แก่
ถนนสายรองและทางลัดในพื้นที่แขวงคลองบางพราน ได้แก่
วัดไตรภูมิ (อำเภอจตุรพักตรพิมาน)
วัดไตรภูมิ ตั้งอยู่ที่ตำบลดงแดง อำเภอจตุรพักตรพิมาน จังหวัดร้อยเอ็ด เป็นวัดที่เก่าแก่มีหอไตรกลางน้ำอายุกว่า 1,000 ปีซึ่งหอไตรกลางน้ำนี้เป็นที่เก็บพระไตรปิฎก และ ยังมีอุโบสถเก่าอีก 1 หลัง ปัจจุบันมีพระครูศุภจริยาภิวัตน์เป็นเจ้าอาวาส ซึ่งดำรงตำแหน่งเป็นเจ้าคณะตำบลดงแดง
วัดไตรภูมิตั้งวัดเมื่อ พ.ศ. 2431 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529
เหมิง อู่
ประวัติ
เมิ่งอู่เข้าร่วมเป็นส่วนหนึ่งในกองทัพของ เหมิง อ้าว ในการต่อต้าน รัฐฉี ใน 285 ปีก่อนคริสตกาล และใน 224ปี ก่อนคริสตกาล ได้มีการพิชิตรัฐเว่ย ด้วยผลงานอันเป็นที่ประจักษ์ ฉินฉื่อหฺวังตี้ หรือ ฉินอ๋อง ได้แต่งตั้งให้ หลี่ ซิ่น และ ตัวเขา นำทหาร 200,000 นาย โดยใช้การแบ่งโจมตี 2 ทาง เพื่อทำการพิชิต รัฐฉู่ แต่ได้พ่ายแพ้ต่อ รัฐฉู่ ด้วยกองกำลังของแม่ทัพเซี่ยง เยี่ยน และกลอุบายของชางผิงจวิน หลังจากความพ่ายแพ้ครั้งนี้ ฉินฉื่อหฺวังตี้หรือฉินอ๋อง ได้ทำการแต่งตั้งหวัง เจี่ยนเป็นผู้บัญชาการและ เหมิง อู่เป็นรองผู้บัญชาการ โดยให้กำลังทหารกว่า 600,000 นาย เพื่อพิชิตรัฐฉู่ โดยเหมิง อู่เป็นผู้สังหารแม่ทัพเซี่ยง เยี่ยน จนสามารถพิชิตรัฐฉู่ได้สำเร็จ
เรือ (หมากรุก)
เรือ หรือ รูก (rook) เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า rook) เรือสามารถเดินได้ในแนวตั้งและแนวนอน 4 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
อิเล็กตรอน
นักปรัชญาธรรมชาติชาวอังกฤษชื่อ ริชาร์ด เลมมิ่ง (Richard Laming) ได้ตั้งสมมติฐานแรกที่เป็นแนวคิดของการแบ่งแยกปริมาณของประจุไฟฟ้าเพื่อที่จะอธิบายคุณสมบัติทางเคมีของอะตอมไว้ในปี ค.ศ. 1838;
คุณสมบัติ
อิเล็กตรอนนั้นจัดได้ว่าเป็นอนุภาคมูลฐานชนิดหนึ่ง อิเล็กตรอนอยู่ในตระกูลเลปตอน (lepton) ที่เป็นอนุภาคที่มีประจุไฟฟ้าเท่ากับ -1.602 คูลอมบ์ มีมวลประมาณ 9.109 กิโลกรัม อิเล็กตรอนมีค่าสปิน s = 1/2 ทำให้เป็นเฟอร์มิออนชนิดหนึ่ง อิเล็กตรอนเป็นปฏิยานุภาค (anti-matter) ของโพซิตรอน
ประวัติ
ชาวกรีกโบราณ หรือกรีซโบราณ  (ancient Greeks)  สังเกตเห็นว่าก้อนอำพันสีเหลืองสามารถดึงดูดวัตถุขนาดเล็กได้เมื่อถูกลูบไล้ด้วยขนสัตว์  นอกเหนือจากปรากฏการณ์ฟ้าแลบและฟ้าผ่า, ปรากฏการณ์นี้เป็นหนึ่งในประสบการณ์ที่เก่าแก่ที่สุดของมนุษย์ที่ถูกบันทึกไว้เกี่ยวกับไฟฟ้า  ในตำรากว่า  1600  เล่มที่มีชื่อว่า  De  Magnete  นักวิทยาศาสตร์ชาวอังกฤษชื่อ  วิลเลียม  กิลเบิร์ต  ได้บัญญัติคำศัพท์ในภาษาละตินใหม่  (New  Latin)  ว่า  electricus  เพื่ออ้างถึงคุณสมบัติในการดึงดูดวัตถุขนาดเล็กหลังจากที่ถูกถูกับยาง  ทั้งคำ  electric  (ไฟฟ้า)  และ  electricity  (กระแสไฟฟ้า)  มาจากคำในภาษาละตินว่า  ēlectrum  ซึ่งมาจากคำภาษากรีกสำหรับเรียกแทนวัตถุอำพันว่า  ήλεκτρον (ēlektron)
ต้นทศวรรษที่ 1700, แฟรนซิส ฮาร์คบี (Francis Hauksbee) และ ซี. เอฟ. ดู เฟย์ (C. F. du Fay) นักเคมีชาวฝรั่งเศส ได้ค้นพบด้วยตนเองถึงสิ่งที่พวกเขาเชื่อว่าจะเป็นสองชนิดของการเสียดสีกันทางไฟฟ้า; อันหนึ่งคือการเสียดสีกับแก้ว, ส่วนอีกอันหนึ่ง ได้จากการเสียดสีกับเรซิ่น จากนี้ ดู เฟย์ ได้สร้างทฤษฎีเกี่ยวกับไฟฟ้าที่ประกอบด้วยของเหลวไฟฟ้าสองชนิดที่มีลักษณะคล้าย "แก้ว" และ "ยาง" ที่จะแยกตัวออกจากกันและกันด้วยการเสียดสีและที่เป็นกลางเมื่อนำมารวมกัน ทศวรรษต่อมา เบนจามิน แฟรงคลิน เสนอว่าการผลิตไฟฟ้าไม่ได้มาจากประเภทที่แตกต่างกันของของเหลวไฟฟ้าเท่านั้น, แต่ของเหลวไฟฟ้าเดียวกันนี้ยังสามารถผลิตไฟฟ้าขึ้นมาได้ภายใต้ความดันที่แตกต่างกัน เขาได้ตั้งชื่อตามที่เรียกกันในศัพท์สมัยใหม่ว่า ประจุ ที่มีทั้งบวกและลบ ตามลำดับ  แฟรงคลินคิดว่าอนุภาคสื่อพาหะการนำไฟฟ้านั้นมีประจุไฟฟ้าที่เป็นบวก แต่เขาก็ระบุไม่ได้อย่างถูกต้องกับสถานการณ์ที่เป็นส่วนเกินของสื่อพาหะตัวนำประจุไฟฟ้าและสถานการณ์ที่ซึ่งเป็นการสูญเสียหรือขาดดุลของสื่อพาหะตัวนำประจุไฟฟ้า
ระหว่างปี 1838 และปี 1851, นักปรัชญาธรรมชาติชาวอังกฤษนามว่า ริชาร์ด เลมมิ่ง (Richard Laming) ได้พัฒนาแนวความคิดที่ว่าอะตอมประกอบไปด้วยแกนกลางของสสารที่ล้อมรอบไปด้วยหน่วยของอนุภาคที่มีประจุไฟฟ้า จากนั้นต่อมา เริ่มต้นในปี 1846 นักฟิสิกส์ชาวเยอรมันชื่อ วิลเลียม เวเบอร์ (William Weber) ได้นำเสนอทฤษฎีของไฟฟ้าที่ประกอบไปด้วยของเหลวที่มีประจุบวกและประจุลบและการมีปฏิสัมพันธ์กันของประจุทั้งสองนี้ถูกควบคุมโดยกฏกำลังสองผกผัน (inverse square law)  หลังจากที่ได้ศึกษาปรากฏการณ์ของอิเล็กโทรลิซิส (electrolysis) ในปี 1874 นักฟิสิกส์ชาวไอริชชื่อ จอร์จ จอห์นสโตน สโตนี (George Johnstone Stoney) ได้เสนอแนะบอกว่า มีตัวตนของ "ปริมาณที่แน่นอนของกระแสไฟฟ้าแบบเดี่ยว ๆ" ที่เป็นประจุไฟฟ้าของโมโนเวเลนซ์ ไอออน (monovalent ion) ดำรงตัวอยู่  เขาสามารถที่จะประมาณค่าของประจุ e นี้ในเบื้องต้นได้โดยวิธีการของกฎอิเล็กโทรลิซิสของฟาราเดย์ (Faraday's laws of electrolysis)
การค้นพบ
นักฟิสิกส์ชาวอังกฤษชื่อ โยฮัน วิลเฮล์ม เฮ็ดทอร์ฟ (Johann Wilhelm Hittorf) ได้ศึกษาการนำไฟฟ้าในก๊าซบริสุทธิ์: ในปี ค.ศ. 1869 เขาค้นพบการเรืองแสงที่เพิ่มขึ้นที่ออกมาจากหลอดรังสีแคโทดในขณะที่ลดความดันของก๊าซที่อยู่ภายในลง ในปี 1876 นักฟิสิกส์ชาวเยอรมันชื่อ เออเก็น โกลด์สไตน์ (Eugen Goldstein) ได้แสดงให้เห็นว่ารังสีจากการเรืองแสงนี้ทอดเงาได้และเขาขนานนามว่า รังสีแคโทด  ในช่วงทศวรรษที่ 1870  นักฟิสิกส์และนักเคมีชาวอังกฤษ เซอร์ วิลเลียม ครูกส์ (Sir William Crookes)  ได้พัฒนาหลอดรังสีแคโทดที่มีสภาพความเป็นสุญญากาศสูงอยู่ภายในขึ้นเป็นครั้งแรก  จากนั้นเขาก็แสดงให้เห็นว่ารังสีเรืองแสงที่ปรากฏภายในหลอดนั้นสามารถนำพาพลังงานไปได้และเคลื่อนที่ออกมาจากแคโทดไปยังแอโนด  นอกจากนี้โดยการใช้สนามแม่เหล็กเขาก็สามารถที่จะหันเหทิศทางของรังสีนี้ได้จึงแสดงให้เห็นว่าลำแสงนี้ทำตัวราวกับว่ามันเป็นประจุลบ  ในปี 1879 เขาเสนอว่าคุณสมบัติเหล่านี้สามารถอธิบายได้โดยสิ่งที่เขาเรียกว่า 'สสารแผ่รังสี' (radiant matter)  เขาได้เสนอแนะว่านี่คือสถานะที่สี่ของสสารที่ประกอบด้วยโมเลกุลที่มีประจุลบที่ถูกฉายออกมาด้วยความเร็วสูงจากขั้วแคโทด
นักฟิสิกส์ชาวอังกฤษที่เกิดในเยอรมันชื่อ อาร์เธอร์ ชูสเตอร์ (Arthur Schuster) ได้ขยายความการทดลองของครูกส์ต่อไปอีก โดยการวางแผ่นโลหะขนานไปกับลำรังสีแคโทดนี้และโดยการใช้ศักย์ไฟฟ้าต่อเข้าระหว่างแผ่นโลหะทั้งสองนั้น
กลศาสตร์ควอนตัม
ในปี 1924 วิทยานิพนธ์ในชื่อหัวข้อว่า Recherches sur la théorie des quanta (งานวิจัยเกี่ยวกับทฤษฎีควอนตัม), ของนักฟิสิกส์ชาวฝรั่งเศสชื่อว่า หลุยส์ เดอ บรอย ได้ตั้งสมมติฐานว่าสสารทั้งหลายมีคุณสมบัติของคลื่นที่เรียกว่า คลื่น เดอ บรอย (de Broglie wave) ที่มีความคล้ายคลึงกับแสง
รัฐผู้พิทักษ์แห่งเซอร์เบีย
รัฐผู้พิทักษ์แห่งเซอร์เบีย (Vlada narodnog spasa, Влада народног спаса; Regierung der nationalen Rettung) เรียกอีกอย่างหนึ่งว่า ระบอบเนดิก เป็นรัฐหุ่นเชิดของนาซีเยอรมัน
นภคปภา นาคประสิทธิ์
นภคปภา นาคประสิทธิ์ (19 เมษายน พ.ศ. 2523) ชื่อเล่น มะหมี่ เป็นนักแสดงชาวไทยเชื้อสาย ไทย, มอญ, อินเดีย, จีน มีผลงานการแสดงทั้งผลงานภาพยนตร์, ละครโทรทัศน์, ละครเวที, งานโฆษณา, ถ่ายแบบ เดินแบบทั้งในเมืองไทยและต่างประเทศ สำเร็จการศึกษาสาขาธุรกิจต่างประเทศ มหาวิทยาลัยธุรกิจบัณฑิต
ประวัติ
ผลงานเรื่องแรกคือภาพยนตร์กึ่งสารคดีเรื่อง ปมไหม และเป็นที่รู้จักในผลงานการแสดงภาพยนตร์ไทยเรื่อง แม่เบี้ย และต่อมากับภาพยนตร์เรื่อง เจ้าสาวผัดไท ต่อจากนั้นได้ร่วมแสดงภาพยนตร์ของประเทศอังกฤษเรื่อง บัตเตอร์ ฟราย์ แมน ซึ่งทำให้เธอได้รับรางวัลดารานำหญิงยอดเยี่ยมจากการประกวดใน เทศกาลสแลมดั๊ง ฟิล์ม เฟสติวัล ของอเมริกา จากนั้นเธอได้ร่วมงานกับ ภาพยนตร์ของแคนาดาเรื่อง เฟริท์ ไบต์ และต่อด้วยภาพยนตร์สารคดีเกี่ยวกับเพื่อนเรื่อง ทรี เฟรนด์ ซึ่งได้รับคัดเลือกฉายโชว์ในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005
นอกจากนั้นยังมีผลงานแสดงในมิวสิกวิดีโออย่าง เพลงรักเธอเท่าฟ้า วงเอกมัย,เพลงยิ่งโตยิ่งสวย วงแบล็คเฮด ,เพลงไม่ได้รักเธอ บูโดกัน ,เพลงสุดที่รัก ออดี้ ,เพลงหลับตาสิที่รัก มอร์กระจาย ,เพลงสาละวัน โจอี้ บอย ,เพลงไม่ขึ้นใจ และ ฟูมฟาย มิ้นท์ อรรถวดี
สงครามสามร้อยสามสิบห้าปี
สงครามสามร้อยสามสิบห้าปี (Driehonderdvijfendertigjarige Oorlog, Bell a dri hans pymthek warn ugens) คือสงครามที่น่าสงสัยว่าจะเกิดขึ้นระหว่าง ประเทศเนเธอร์แลนด์ กับ หมู่เกาะซิลลี (ตั้งอยู่ใกล้ชายฝั่งตะวันตกเฉียงใต้ของอังกฤษ) ข้อเท็จจริงของการมีอยู่จริงของสงครามนี้ยังมีข้อถกเถียงอยู่ มีข้อกล่าวอ้างว่าสงครามนี้ไม่เคยถูกประกาศสงบศึกมานานถึง 335 ปี สงครามนี้ไม่เคยมีบันทึกว่ามีการปะทะกันแม้แต่ครั้งเดียว สงครามนี้จึงเป็นหนึ่งในสงครามที่ดำเนินมาอย่างยาวนานที่สุดในโลกครั้งหนึ่ง และไม่มีการเสียเลือดเนื้อแต่อย่างใด
คาเนเลชินคิว
คาเนเลชินคิว (Canale Cinque) เป็นสถานีโทรทัศน์ของอิตาลี เจ้าของโดย มีเดียเซท และเป็นเครือข่ายโทรทัศน์เอกชนแห่งแรกที่ได้รับความคุ้มครองระดับประเทศในอิตาลีในปี พ.ศ. 2523 ในวันที่ 4 ธันวาคม พ.ศ. 2555 มีเดียเซท เปิดช่องคาเนเลชินคิวเอชดีในความคมชัดสูงในแทนช่องคาเนเลชินคิว ตั้งแต่มกราคม พ.ศ. 2556 คาเนเลชินคิว ได้รับการกำกับโดย เกียนคาร์โล เซกเฮริ รายการข่าวแรกของคาเนเลชินคิวคือ ตีจีชินคิว
แหล่งข้อมูลอื่น
(อิตาลี)
ทางหลวงแผ่นดินหมายเลข 366
ทางหลวงแผ่นดินหมายเลข 366 หรือ ถนนเลี่ยงเมืองลพบุรี เดิมคือทางหลวงหมายเลข 311 แต่มีการปรับเปลี่ยนรหัสทางหลวงเมื่อปี พ.ศ. 2555 (เปลี่ยนเฉพาะช่วงถนนเลี่ยงเมือง) ทางหลวงแผ่นดินหมายเลข 366 เดิมเป็นถนนขนาด 2 ช่องจราจรตลอดสาย และได้รับการขยายเป็น 4 ช่องจราจรในเฟสแรก ระยะทางประมาณ 5 กิโลเมตร ในปี พ.ศ.2560 ส่วนช่วงที่เหลือได้รับการขยายเป็น 4 ช่องจราจรพร้อมกับการก่อสร้างทางรถไฟทางคู่สายเลี่ยงเมืองลพบุรี แล้วเสร็จปี พ.ศ.2565 การเดินทางสามารถเชื่อมต่อได้หลายจังหวัด เช่น จังหวัดสิงห์บุรี, จังหวัดพระนครศรีอยุธยา, จังหวัดอ่างทอง และมุ่งสู่จังหวัดนครสวรรค์ได้ ถนนเลี่ยงเมืองลพบุรี มีระยะทางยาวตลอดสายรวมทั้งสิ้น 19.31 กิโลเมตร
เขตชุง (เกาหลีเหนือ)
เขตชุง (เขตกลาง) เป็นหนึ่งใน 19 เขตของเปียงยาง ประเทศเกาหลีเหนือ เป็นเขตใจกลางเมือง ริมฝั่งแม่น้ำแทดง ทิศเหนือติดกับเขตโมรันบง ทิศตะวันออกเฉียงเหนือติดกับเขตโพทงกัง ทิศใต้ติดกับเขตพย็องช็อน
เศรษฐกิจ
เขตชุงเป็นที่ตั้งของสำนักงานสายการบินแอร์โคเรียว
เขาพระวิหาร
เขาพระวิหาร อาจหมายถึง
อิสเมท อีเนอนือ
มุสทาฟา อิสเมท อีเนอนือ (Mustafa İsmet İnönü) เป็นนายพลและรัฐบุรุษตุรกีซึ่งทำหน้าที่เป็นประธานาธิบดีคนที่ 2 ของตุรกีตั้งแต่วันที่ 10 พฤศจิกายน ค.ศ. 1938 ถึง 27 พฤษภาคม ค.ศ. 1950
Dictyostelium discoideum
Dictyostelium discoideum หรือที่เรียกโดยย่อว่า Dicty เป็นอะมีบาที่จัดอยู่ในกลุ่มราเมือก อาศัยอยู่ตามพื้นดิน กินแบคทีเรียเป็นอาหาร
วงจรชีวิต
เมื่อมีอาหารอุดมสมบูรณ์ Dictyostelium discoideum จะมีชีวิตอยู่อย่างสิ่งมีชีวิตเซลล์เดียว ขนาดเล็กในระดับไมครอน ไม่สามารถมองเห็นได้ด้วยตาเปล่า ในขณะที่เมื่ออาหารหมดลง จะเกิดการรวมกลุ่มกันคล้ายกับสิ่งมีชีวิตหลายเซลล์ (multicellular organism) โดยมีการพัฒนาไปทีละขั้น และในที่สุดจะมีลักษณะคล้ายหนอน คืบคลานไปบนพื้นได้ โดยทิ้งร่องรอยเป็นเมือกไว้ จึงเป็นที่มาของชื่อราเมือก โดยในระยะนี้มีขนาดระดับมิลลิเมตร สามารถมองเห็นได้ด้วยตาเปล่า และสามารถแยกส่วนหัว (anterior) และส่วนท้าย (posterior) ได้อย่างชัดเจน ต่อมาเมื่อได้ระยะเวลาหรือพื้นที่ที่เหมาะสม ส่วนหัวก็จะปักลงสู่พื้นและพัฒนาต่อไปเป็นก้าน (stalk) และส่วนที่เหลือก็จะพัฒนาไปเป็นอับสปอร์ (sorus) ซึ่งมีสปอร์สำหรับสืบพันธุ์อยู่ภายในซึ่งจะถูกกระจายออกไปและอยู่รอด ในขณะที่ส่วนที่เหลือจะตาย กระบวนการรวมกลุ่มกันและพัฒนาเป็นอับสปอร์และก้านที่สมบูรณ์นั้น ใช้เวลาเพียง 24 ชั่วโมงเท่านั้น ซึ่งเป็นช่วงเวลาที่สั้นมาก อันเนื่องมาจากการเจริญเติบโตที่รวดเร็วในช่วงที่เป็นสิ่งมีชีวิตเซลล์เดียว และเนื่องจากสิ่งมีชีวิตเซลล์เดียวนี้ไม่อาจเคลื่อนที่ไปได้ไกล ทำให้อาหารรอบตัวหมดไปอย่างรวดเร็ว และเข้าสู่การสร้างรวมกลุ่มสร้างสปอร์
กระบวนการสื่อสารระหว่างเซลล์
กระบวนการสื่อสารระหว่างเซลล์ของ Dicty เป็นที่สนใจของนักวิทยาศาสตร์อย่างยิ่ง เพราะมันมีช่วงชีวิตทั้งที่เป็นสิ่งมีชีวิตเซลล์เดียวและหลายเซลล์ การศึกษาเรื่องนี้จะเป็นตัวไขความลับการพัฒนาจากสิ่งมีชีวิตเซลล์เดียวไปสู่สิ่งมีชีวิตชั้นสูงที่ประกอบด้วยหลายเซลล์ทำหน้าที่แตกต่างกันได้ สารเคมีที่ทำหน้าที่สำคัญในกระบวนการสื่อสารนี้คือ ไซคลิก อะดีโนซีน โมโนฟอสเฟต (cyclic adenosine monophosphate) หรือ cAMP โดยเริ่มต้นจากเซลล์แรก (founder cell) ที่ได้รับความเครียด (stress) จากการอดอาหารจะปลดปล่อย cAMP ออกมาทำให้เซลล์ที่อยู่โดยรอบตอบสนองโดยการเดินทางเข้ามาสู่เซลล์ดังกล่าว และยังถ่ายทอดและขยายสัญญาณ cAMP ออกไปสู่เซลล์โดยรอบอีก ทำให้เกิดลวดลายและมีการรวมตัวกันแน่นหนายิ่งขึ้น จนมีลักษณะคล้ายหนอน (slug) ที่สามารถคืบคลานไปได้พร้อมกันๆ ราวกับว่าเป็นสิ่งมีชีวิตเพียงตัวเดียว
กลไกระดับโมเลกุลที่เกิดขึ้นในแต่ละเซลล์เพื่อการสื่อสารและการเคลื่อนที่อาจพอสรุปได้ดังนี้
ลักษณะทางพันธุกรรมที่น่าสนใจ
Dicty เป็นที่สนใจในทางพันธุศาสตร์เนื่องจากมีลักษณะทางพันธุ์กรรมที่คล้ายกับพืชและสัตว์ กล่าวคือ การยึดตรึงและส่งสัญญาณระหว่างเซลล์มีลักษณะคล้ายสัตว์ ส่วนโครงสร้างของต้นมีองค์ประกอบของเซลลูโลสเพื่อความแข็งแรงคล้ายกับพืช นอกจากนี้ยังมีจำนวนยีนอยู่ระหว่างสิ่งมีชีวิตเซลล์เดียวและสิ่งมีชีวิตชั้นสูง จึงเป็นที่น่าสนใจอย่างยิ่งของนักพันธุศาสตร์ จนได้มีการวิจัยจีโนมของ Dicty และตีพิมพ์ในวารสาร Nature ในปี ค.ศ. 2005 ปรากฏว่ามียีนที่ก่อให้เกิดโรคในมนุษย์มีความคล้ายคลึงกับยีนใน Dicty จำนวนหนึ่ง นอกจากนี้แล้ว Dicty ยังอาจนำไปใช้ศึกษาพยาธิวิทยาของแบคทีเรียได้เพราะกินแบคทีเรียด้วยกลไกฟาโกไซโทซิส (phagocytosis) เช่นเดียวกับแมโครฟาจ (macrophage) ซึ่งเป็นประโยชน์ในทางการแพทย์ ส่วนปริมาณเบส A+T ที่สูงถึงราว 78% ก็ส่งผลกระทบต่อการเลือกใช้เบสของ synnonym codons และทำให้พบกรดอะมิโนบางชนิดมากกว่าปกติในโปรตีน ซึ่งเป็นที่น่าสนใจศึกษาสำหรับงานวิจัยพื้นฐานต่อไป
เป็นที่น่าสนใจว่า หาก Dicty ที่มีลักษณะทางพันธุกรรมต่างกัน เกิดการรวมตัวกันแล้วเจริญเป็นต้นต่อไปจะมีลักษณะอย่างไร ผลปรากฏว่าสำหรับสายพันธุ์ที่ผสมกันและสามารถพัฒนาไปเป็นต้นได้ มีถึง 6 คู่จาก 12 คู่ที่มีอัตราส่วนของสายพันธุ์หนึ่งในสปอร์มากกว่าในก้าน อันหมายความว่าสายพันธุ์นั้นได้ฉกฉวยโอกาสหรือเอาผลประโยชน์จากอีกสายพันธุ์หนึ่ง โดยแย่งชิงโอกาสที่จะสืบพันธุ์ไป ในขณะที่ไม่ทำหน้าที่เป็นก้านที่อุ้มชูสปอร์ไว้ หรือกล่าวโดยย่อว่ามีสายพันธุ์หนึ่งเป็นผู้โกง (cheater) และอีกสายพันธุ์หนึ่งเป็นเหยื่อ (victim) โดยกระบวนการโกงเกิดขึ้นบนสมมติฐานสองรูปแบบคือ
เพื่อจะจำแนกการโกงสองประเภทนี้จำเป็นต้องทำการวัด solitary allocation หรืออัตราส่วนสปอร์ต่อต้นเมื่ออยู่เดียวๆ ของแต่ละสายพันธุ์ (S) ซึ่งได้มีการเสนอวิธีการวัดโดยอ้อมสองวิธีที่ให้ผลคล้ายคลึงกัน ผลการทดลองออกมาพบว่าสายพันธุ์ที่โกง โดยส่วนใหญ่แล้วกลับมีอัตราส่วนสปอร์ต่อต้นน้อยกว่าสายพันธุ์ถูกโกง ซึ่งเป็นผลในทางตรงกันข้ามกับ fixed allocation model และยังพบอีกด้วยว่าผลต่างของ S สายพันธุ์ที่โกง-เหยื่อ (D=S (selfish) -S (victim) มีความสัมพันธ์เชิงลบอย่างมีนัยสำคัญกับปริมาณการโกง (D) ซึ่งคำนวณได้จาก prespore proportion – prestalk proportion ของสายพันธุ์ที่โกง โดยอาจสรุปความสัมพันธ์เป็นรูปภาพได้ดังนี้ เมื่อจำนวนเส้นลากจากต้นไปสู่สปอร์บ่งบอกถึงการเอาเปรียบของสายพันธุ์ที่โกง โดยเปลี่ยนจากก้านไปเป็นสปอร์เมื่ออยู่ร่วมกันอีกสายพันธุ์หนึ่ง
โดยสรุปแล้ว Dicty เป็นที่สนใจของนักวิทยาศาสตร์ด้วยคุณสมบัติทางพันธุกรรมที่ก้ำกึ่งระหว่างพืชและสัตว์ สิ่งมีชีวิตเซลล์เดียวและสิ่งมีชีวิตชั้นสูง นอกจากนี้การสื่อสารกันระหว่างเซลล์เป็นอีกประเด็นที่สำคัญ โดยเมื่อมีสายพันธุ์เดียวจะเป็นการสื่อสารเพื่อการแบ่งหน้าที่ของเซลล์ คล้ายกับในสิ่งมีชีวิตชั้นสูง แต่อย่างไรก็ตาม เมื่อมีสายพันธุ์ต่างกันมาอยู่ร่วมกันเป็น slug จะมีลักษณะคล้ายสังคมที่มีปัจเจกชนที่มีบุคลิกลักษณะต่างกัน และเมื่อมีภารกิจสำคัญในยามวิกฤต นั่นคือการสร้างก้านและสปอร์ต่อไป จะพบว่ามีการเอารัดเอาเปรียบกันระหว่างสายพันธุ์ แสดงให้เห็นว่ากลไกการสื่อสารระหว่างสายพันธุ์นั้นมีการหลอกลวงและควบคุมอีกสายพันธุ์หนึ่ง ซึ่งเป็นที่น่าสนใจเชื่อมโยงความสัมพันธ์นี้กับสิ่งมีชีวิตชั้นสูงที่มียีนคล้ายคลึงกันต่อไป
ดาย ฮาร์ด 4.0 ปลุกอึด ตายยาก
ดาย ฮาร์ด 4.0 ปลุกอึด ตายยาก (Die Hard 4.0) เป็นภาพยนตร์โลดโผน/ระทึกขวัญลำดับที่ 4 ในชุด ดาย ฮาร์ด กำกับโดยเลน ไวส์แมน เขียนบทโดยมาร์ค บอมแบ็ค บรูซ วิลลิสกลับมารับบท "จอห์น แมคเคลน" อีกครั้ง หลังจากภาพยนตร์ในชุดล่าสุด ดาย ฮาร์ด 3 ออกฉายเมื่อ 12 ปีก่อน
ดาย ฮาร์ด 4.0 ปลุกอึด ตายยาก ถูกจัดอยู่ในประเภทเรต PG-13 (เด็กอายุต่ำกว่า 13 ปี ควรได้รับคำแนะนำ) ซึ่งต่างจากภาคอื่นๆ ที่ได้เรต R ทั้งหมดและฉายเมื่อวันที่ 27 มิถุนายน ค.ศ. 2007
สำหรับในอเมริกาเหนือ ภาพยนตร์เรื่องนี้เข้าฉายในชื่อ Live Free or Die Hard ซึ่งดัดแปลงจากคำขวัญของรัฐนิวแฮมป์เชอร์ "Live Free or Die"
เรื่องย่อ
ในวันชาติสหรัฐอเมริกา สำนักงานสอบสวนกลาง (FBI) พบว่าแฮ็คเกอร์ฝีมือดีหลายคนถูกฆาตกรรม จึงประสานให้จอห์น แมคเคลน ตำรวจนิวยอร์กพาตัวแมทธิว "แม็ต" แฟร์เรลล์ หนึ่งในแฮ็คเกอร์ที่อยู่ในรายชื่อมาที่สำนักงาน FBI แมคเคลนไปพบแฟร์เรลล์และยิงต่อสู้กับนักฆ่าของโทมัส เกเบรียลและมาอิ หลิน ก่อนจะหลบหนีออกมา
ต่อมาเกเบรียลเผยแพร่ภาพอาคารรัฐสภาสหรัฐอเมริกาถูกระเบิด ทำให้ผู้คนแตกตื่น แฟร์เรลล์รู้ว่าเป้าหมายต่อไปของเกเบรียลคือการโจมตีสถานีพลังงานหลักในรัฐเวสต์เวอร์จิเนีย จึงรีบเดินทางไปที่นั่นและพบกับมาอิ แมคเคลนสู้กับมาอิจนฝ่ายหลังตกลงไปในช่องลิฟต์เสียชีวิต แฟร์เรลล์ใช้ฟุตเตจวิดีโอที่เกเบรียลติดต่อมาส่งให้ FBI เมื่อรู้ว่ามาอิถูกฆ่า เกเบรียลสั่งให้ระบบขนส่งก๊าซธรรมชาติทั้งหมดวิ่งมาที่สถานี แมคเคลนและแฟร์เรลล์หนีออกมาก่อนสถานีจะระเบิด ทำให้ฝั่งตะวันออกของสหรัฐอเมริกาและแคนาดาไม่มีพลังงานใช้
เกเบรียลบอกแมคเคลนว่าเขาได้ลักพาตัวลูซี ลูกสาวของแมคเคลนไป แมคเคลนและแฟร์เรลล์จึงรีบไปที่อาคารในวูดลอว์น และพบว่าเกเบรียลกำลังดาวน์โหลดข้อมูลลงคอมพิวเตอร์พกพาเพื่อนำไปรีดเอาทรัพย์จากรัฐบาลสหรัฐ แฟร์เรลล์ถูกจับตัวได้หลังเข้ารหัสป้องกันข้อมูลไว้ แมคเคลนใช้รถบรรทุกตามเกเบรียลไปและให้วอร์ล็อกช่วยตามรถของเกเบรียล เกเบรียลเจาะเข้าระบบสื่อสารกับนักบินเครื่องบินขับไล่ F-35 ที่ส่งมาจัดการผู้ก่อการร้ายและหลอกว่าผู้ก่อการร้ายคือแมคเคลน แมคเคลนหนีออกมาได้แล้วตามไปที่โกดังที่วอร์ล็อกบอก แต่ก่อนที่จะหยุดยั้งเกเบรียล แมคเคลนถูกเอเมอร์สัน ลูกน้องคนสุดท้ายของเกเบรียลยิงที่ไหล่ขวา
เกเบรียลจับแมคเคลนแล้วเตรียมจะฆ่าเขา แต่แมคเคลนจับปืนของเกเบรียลแล้วยิงทะลุไหล่ตัวเองไปถูกเกเบรียลเสียชีวิต เอเมอร์สันถูกแฟร์เรลล์ยิงเสียชีวิตก่อนเจ้าหน้าที่ FBI จะมาถึง ในตอนสุดท้าย แมคเคลนทำเป็นไม่พอใจเมื่อเห็นลูซีและแฟร์เรลล์สนใจกันและกัน
ไรเดอร์แมน
ไรเดอร์แมน เป็นหนึ่งในตัวละครในละครโทรทัศน์แนวโทะกุซะสึเรื่องคาเมนไรเดอร์ V3 ซึ่งเป็นหนึ่งในมาสค์ไรเดอร์ ซีรีส์ โดยไรเดอร์แมนจัดเป็นไรเดอร์คนที่ 4 และเป็นไรเดอร์คนแรกที่มีอาวุธประจำตัว
ไรเดอร์แมนเป็นตัวละครที่มีลักษณะเป็นตัวเอกปฏิลักษณ์ หรือ Antihero ที่เกี่ยวข้องกับความชั่วร้ายมาก่อน โดยร่างมนุษย์ของเขาคือ ยูกิ โจจิ ซึ่งเคยเป็นหัวหน้านักวิทยาศาสตร์ทำหน้าที่ทดลองและผลิตอาวุธให้กับองค์กรลับเดสตรอน ปรากฏตัวครั้งแรกในคาเมนไรเดอร์ V3 ตอนที่ 43 (ออกอากาศครั้งแรก เมื่อวันที่ 8 ธันวาคม 1973 ทางสถานีโทรทัศน์ทีวี อาซาฮี)
สำหรับบทบาทของไรเดอร์แมน และ ยูกิ โจจิ นำแสดงโดย ยามากูจิ ทาเคฮิสะ ซึ่งได้แสดงไว้ในคาเมนไรเดอร์ V3 เป็นครั้งแรก จากนั้นได้เขาได้ร่วมแสดงในคาเมนไรเดอร์สตรองเกอร์ คาเมนไรเดอร์ (สกายไรเดอร์) และครั้งสุดท้ายในคาเมนไรเดอร์ ZX
หลังจากที่ยามากูจิ ทาเคฮิสะ ผู้แสดงเป็นยูกิ โจจิ และ ไรเดอร์แมนเสียชีวิตลงด้วยโรคมะเร็งปอด ในปี ค.ศ. 1986 บทบาทของไรเดอร์แมนในมาสค์ไรเดอร์ ซีรีส์ภาคต่อๆมา จึงไม่มีการปรากฏตัวในร่างมนุษย์หรือ ยูกิ โจจิ แต่จะเป็นการปรากฏตัวในชุดของไรเดอร์แมน และแสดงโดยสตันต์แมนแทน
ยูกิ โจจิ
หัวหน้าแผนกวิทยาศาสตร์ขององค์กรลับเดสตรอน ถูก นายพลชุดเกราะ (โยโร่ย เก็นซุย) ซึ่งเป็นหนึ่งในผู้บัญชาการของเดสตรอนในขณะนั้น ใส่ร้ายว่าเขาทรยศต่อองค์กร เนื่องจากเกิดความอิจฉาและระแวงว่ายูกิ โจจิ จะได้รับการเลื่อนตำแหน่งสูงขึ้น ผลจากการถูกใส่ร้ายนั้นทำให้เขาถูกตัดสินลงโทษประหารชีวิตโดยการจับโยนลงบ่อน้ำกรด และทำลายแขนขวา ก่อนที่เขาจะสามารถหนีรอดออกมาได้จากการช่วยเหลือของเพื่อนนักวิทยาศาสตร์ และพาหลบหนีไปด้วยกัน
ยูกิ โจจิ ที่กำลังบาดเจ็บสาหัสและเพื่อนนักวิทยาศาสตร์ได้หลบหนีไปซ่อนตัวอยู่ในเขื่อนแห่งหนึ่ง และถูกตามล่าเอาชีวิตโดย คามะกูบิคาเมะ ลูกสมุนของโยโรอิ เก็นซุย โดยยูกิ ได้ขอร้องให้เพื่อนนักวิทยาศาสตร์ทำการผ่าตัดเชื่อมต่อระบบ คาสเซ็ทอาร์ม เข้ากับแขนขวาของเขาที่ถูกทำลายทิ้งไป (เดิมทีเขาคิดค้นและสร้างระบบ คาสเซ็ทอาร์ม ขึ้นเพื่อที่จะมอบให้องค์กรเดสตรอนไว้ใช้เป็นอาวุธสำหรับต่อสู้)
ขณะที่ยูกิ โจจิ นอนพักฟื้นจากการผ่าตัด คาตาริ ซึ่งเป็นหนึ่งในเพื่อนนักวิทยาศาสตร์ของยูกิ ได้ออกเดินทางไปโรงพยาบาลแห่งหนึ่งเพื่อขอร้องให้น้องสาวที่เป็นพยาบาลมาช่วยรักษาพยาบาลยูกิ โจจิ ที่กำลังพักฟื้น แต่คามะกูบิคาเมะ ได้แอบสะกดรอยตามมาและได้สังหารคาตาริจนเสียชีวิต จากนั้นได้บุกเข้าไปยังที่ซ่อนตัวของยูกิ ก่อนจะสังหารเพื่อนนักวิทยาศาสตร์ของยูกิ ที่เหลือจนหมด ในขณะที่คามะกูบิคาเมะ กำลังจะกำจัดน้องสาวของคาตาริ เพื่อจับตัวยูกิไปให้ได้ ยูกิ โจจิ ที่ฟื้นตัวขึ้นก็ได้แปลงร่างเป็นไรเดอร์แมนเป็นครั้งแรก และได้ต่อสู้กับคามะกูบิคาเมะ ช่วยน้องสาวของคาตาริหลบหนีไป
ด้วยแขนขวาที่สามารถใช้งานได้หลากหลาย ซึ่งทำให้เขาเป็นไรเดอร์ที่มีการใช้งานของแขนได้หลากหลายที่สุด ต่อมานักวิทยาศาสตร์ที่หนีมาด้วยกันนั้นถูกฆ่าตาย ด้วยความโกรธแค้นไรเดอร์แมนจึงตั้งใจที่จะต่อสู้เพื่อตามล้างแค้นโยโรอิ เก็นซุย
เมื่อไรเดอร์แมนได้พบกับคาเมนไรเดอร์ V3 เขาได้ปฏิเสธที่จะเป็นพวกเดียวกัน อีกทั้งยังเข้าต่อสู้ขัดขวางคาเมนไรเดอร์ V3 และปกป้องเดสตรอนอยู่บ่อยครั้ง ก่อนที่จะรู้ตัวในภายหลังว่าถูกเดสตรอนหลอกใช้ประกอบกับซึ้งในน้ำใจของ V3 ที่เข้ามาช่วยเหลือและเตือนสติอยู่บ่อยๆ จึงหันไปร่วมกับ V3 เพื่อต่อสู้กับองค์กรเดสตรอน
จนกระทั่งตอนที่ 51 โยโรอิ เก็นซุย ได้ใช้แผนการทำลายล้างประเทศญี่ปุ่นด้วยจรวดโปรตอน ซึ่งไม่มีวิธีการใดจะหยุดยั้งการทำงานได้ทัน ในขณะที่จรวดโปรตรอนถูกยิงไป ไรเดอร์แมนได้ยอมสละชีวิตตนเองขึ้นไปบนจรวดเพื่อจะบังคับให้จรวดไประเบิดลงที่อ่าวโตเกียวและระเบิดไปพร้อมกันแทน ทำให้ V3 ยกย่องเขาเป็นไรเดอร์คนที่ 4 ในที่สุด (ภายหลังไรเดอร์แมนกลับมีบทบาทอีกในคาเมนไรเดอร์ X ภาค 5 ไรเดอร์ ปะทะ คิงดาร์ค และคาเมนไรเดอร์ภาคต่อๆมา โดยไม่มีคำอธิบายถึงเหตุการณ์หลังจากระเบิดโปรตรอน)
แต่ปราฏใน คาเมนไรเดอร์ สปิริตส์ (มังงะ) ได้อธิบายเหตุการณ์หลังจากที่จรวดโปรตรอนระเบิดพร้อมกับไรเดอร์แมน โดยเขารอดชีวิตและกระเด็นไปตกที่เกาะตาฮีตี, สาธารณรัฐเฟรนช์โปลินีเซีย ซึ่งเป็นดินแดนที่เป็นอาณานิคมของฝรั่งเศส ในสภาพที่บาดเจ็บและสูญเสียความทรงจำ นอกจากนี้ยังถูกตามจับกุมโดย แอตลีน เอ็ตต้า บาร์กิน (แอนนี่) นักสืบสาวจากองค์การตำรวจอาชญากรรมระหว่างประเทศ (INTERPOL) ที่ตามจับกุมเขาในความผิดฐานเคยเป็นหัวหน้านักวิทยาศาสตร์ที่คอยพัฒนาและผลิตอาวุธให้กับเดสตรอน นอกจากนี้ยังถูกตามไล่ล่าเอาชีวิตโดย โยโรอิ เก็นซุย ที่ยังไม่ตายเช่นกัน
ในขณะที่ยูกิ โจจิ กำลังถูกแอนนี่เข้าจับกุม โยโรอิ เก็นซุย ที่ติดตามมาได้เข้ามาโจมตี ทำให้ทั้งคู่ต้องหนีเอาชีวิตรอดโดยการกระโดดจากหน้าผาตกลงน้ำ ก่อนที่ร่างอันหมดสติของทั้งคู่จะลอยมาเกยชายหาดแห่งหนึ่งบนเกาะเล็กๆ
ยูกิ ได้ต่อสู้กับโยโรอิ เก็นซุย ทำให้ความทรงจำของเขากลับคืนมาในที่สุด และได้สังหารโยโรอิ เก็นซุยด้วยแมชชีนกันอาร์ม(มือปืนกล)
ยานพาหนะ
รถของไรเดอร์แมนมีชื่อว่า ไรเดอร์แมนแมชชีน (ใช้จักรยานยนต์ ซูซูกิ รุ่น TS-250L)
กลยุทธ์
ไรเดอร์แมนแตกต่างจากไรเดอร์คนอื่นๆคือ ไม่ได้เป็นมนุษย์ดัดแปลงเต็มตัว มีเพียงแขนขวาเท่านั้นที่ถูกดัดแปลงเรียกว่า แคสเซสอาร์ม ความแข็งแกร่งจึงด้อยกว่าไรเดอร์คนอื่นๆ แต่แขนเทียมนั้นสามารถเปลี่ยนเป็นอาวุธได้มากมาย เช่น โร๊ปอาร์ม มือตะขอ, สวิงอาร์ม มือลูกตุ้ม, พาวเวอร์อาร์ม มือใบมีดรูปร่างคล้ายกับก้ามปู, ดริลอาร์ม มือสว่าน (ปราฏในตอนที่48), เน็ทอาร์ม ติดอุปกรณ์ยิงตาข่ายไว้, ซิคเคิ้ลอาร์ม มือเคียว, แมชชีนกันอาร์ม มือปืนกล (ไม่มีในทีวีซีรีส์) โอเปอร์เรชันอาร์ม (ไม่มีในซีรีส์)
การแปลงร่าง
การแปลงร่างของไรเดอร์แมนไม่มีอะไรมากแค่หยิบหมวกมาใส่เท่านั้นก็แปลงร่างได้เลย
ดัสติน โรดส์
ดัสติน แพทริก รันเนลส์ (Dustin Patrick Runnels; 11 เมษายน ค.ศ. 1969) นักมวยปล้ำอาชีพชาวอเมริกันที่เซ็นสัญญากับWWEในนาม ดัสติน โรดส์ (Dustin Rhodes) และ โกลดัสต์ (Goldust) เป็นนักมวยปล้ำรุ่นที่2ของตระกูลโรดส์ ลูกชายของตำนาน ดิอเมริกันดรีม ดัสตี โรดส์ และพี่ชายของโคดี โรดส์ แชมป์ยูเอส 2สมัย, แชมป์โลกแท็กทีม WCW 2สมัย, แชมป์แท็กทีมซิกซ์แมน WCW 1สมัย, แชมป์โลกแท็กทีม NWA 1สมัย , แชมป์ฮาร์ดคอร์ WWE 9สมัย, แชมป์อินเตอร์คอนติเนนทัล 3สมัย , และแชมป์แท็กทีม WWE 3สมัย
กลีเซอ 876 ซี
กลีเซอ 876 ซี เป็นดาวเคราะห์นอกระบบที่อยู่ในวงโคจรรอบดาวแคระแดง กลีเซอ 876 ในกลุ่มดาวคนแบกหม้อน้ำ โดยดาวดวงนี้ค้นพบเมื่อวันที่ 4 เมษายน ค.ศ. 2001 วงโคจรของดาวดวงนี้เท่ากับประมาณ 30 วัน
หาดปึกเตียน
หาดปึกเตียน เป็นชายหาดในจังหวัดเพชรบุรี ห่างจากอำเภอเมืองเพชรบุรี 21 กิโลเมตร อยู่ในเขตของตำบลปึกเตียน อำเภอท่ายาง จังหวัดเพชรบุรี ซึ่งหาดแห่งนี้อยู่ด้านทิศเหนือของหาดชะอำ อำเภอชะอำ จังหวัดเพชรบุรี ด้านทิศเหนือของหาดปึกเตียนคือหาดเจ้าสำราญ
ชายฝั่งทะเลสมเด็จพระนเรศมหาราช
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์  เพื่อแสดงถึงวีรกรรม  พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่
เอ็ม4 เชอร์แมน
เอ็ม4 เชอร์แมน (M4 Sherman) เป็นรถถังหลักที่ใช้โดยสหรัฐอเมริกาในสงครามโลกครั้งที่ 2 มันยังได้ทำหน้าที่ในกองกำลังของสัมพันธมิตรในอีกหลายประเทศเช่นกัน มันพัฒนามาจากรถถังขนาดกลางและเบาที่เกิดขึ้นก่อนหน้าโดยเป็นรถถังคันแรกของอเมริกาที่มีป้อมปืนซึ่งสามารถหมุนได้รอบทิศทาง เชอร์แมนคันแรกก็มากเกินที่จะเอาชนะยานเกราะของเยอรมนีในแอฟริกาเหนือ
การผลิตเชอร์แมนมีมากกว่า 5 หมื่นคันและเชสซีของมันได้เป็นพื้นฐานของยานเกราะมากมายอย่างรถถังพิฆาต รถกู้รถถัง และปืนใหญ่อัตตาจร ในอังกฤษเอ็ม4 ถูกเรียกว่าเชอร์แมนตามชื่อของนายพลวิลเลียม เทคัมเซ เชอร์แมน เพราะว่าอังกฤษชอบนำชื่อของนายพลที่มีชื่อเสียงจากสงครามกลางเมืองอเมริกามาตั้งเป็นชื่อรถถังที่พวกอเมริกันเป็นคนสร้าง ต่อมาชื่อที่อังกฤษใช้ก็เริ่มถูกนำไปใช้โดยสหรัฐ
การใช้เชอร์แมนตามหลักยุทธวิธีนั้นคือเน้นไปที่จำนวนและความคล่องตัว เพราะว่ามันมักด้อยกว่าเมื่อต่อต้องเจอกับรถถังไทเกอร์ 1 และรถถังพันเทอร์ที่มีเกราะหนากว่าและอำนาจการยิงที่เหนือกว่า มีเพียงรถถังที-34 ของโซเวียตเท่านั้นที่สร้างมากกว่าเชอร์แมน รถถังที่ก้าวหน้าที่สุดของอเมริกาคือเอ็ม 26 เพอร์ชิง แต่มันถูกสร้างขึ้นมาช้าเกินไปที่จะเข้าร่วมสงครามโลกครั้งที่ 2 การพัฒนารถถังหลังจากสงครามจะเริ่มบนพื้นฐานของเอ็ม26 แต่เชอร์แมนและแบบอื่นๆ ของมันยังคงถูกใช้ฝึกและรบต่อไปในสงครามเกาหลีและสงคราม 6 วันเมื่อเข้าศตวรรษที่ 20
บิชอป (หมากรุก)
บิชอป (Bishop) เป็นตัวหมากรุกที่ใช้ในหมากรุกสากล บิชอปสามารถเดินได้ในแนวทแยงมุม 4 ทิศทาง (X) ในระยะยาวจนสุดกระดาน หรือจนกว่าจะมีตัวยืนขวาง
ณัฐวุฒิ เจนมานะ
ณัฐวุฒิ เจนมานะ หรือ แม็กซ์ เจนมานะ เป็นที่รู้จักจากการประกวดรายการ เดอะวอยซ์ไทยแลนด์ เสียงจริง ตัวจริง ปีที่ 1 เหตุผลง่ายๆ ที่ตัดสินใจเข้าประกวด คือ อยากสัมผัสความรู้สึกตอนกรรมการกดปุ่มหันมา ปัจจุบันเป็นศิลปินอิสระ
ประวัติ
แม็กซ์ เป็นลูกชายคนโต มีน้องชาย 1 คน (มาร์ค เจนมานะ เคยเป็นศิลปินเช่นกัน ปัจจุบันศึกษาต่อสาขาเศรษฐศาสตร์) และน้องสาว 1 คน ครอบครัวมีกิจการส่วนตัวเป็นธุรกิจภายในครอบครัว ตั้งแต่เด็กจะมีเพลงโปรดที่สุดอยู่หนึ่งเพลง คือ Puff The Magic Dragon เป็นเพลงที่คุณแม่ชอบเปิดให้ฟังตั้งแต่อยู่ในท้อง "เวลาที่ผมดิ้นพอเปิดเพลงนี้แล้วผมจะอยู่เฉยๆ แล้วพอคลอดออกมาเวลาที่ผมร้องไห้ พอเปิดเพลงนี้ผมก็จะหยุดฟัง"
แม็กซ์ เข้าศึกษาระดับประถมศึกษาที่โรงเรียนสารสาสน์วิเทศบางบอน ระดับมัธยมศึกษาที่โรงเรียนมัธยมวัดนายโรง (English Program) และระดับปริญญาตรีที่คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) หลังเรียนสำเร็จการศึกษา ได้เข้าทำงานเป็น Marketing Consultant ที่บริษัทวิจัยตลาดแห่งหนึ่ง แต่ทำงานได้ไม่นานก็เข้ารอบการประกวดเดอะวอยซ์ไทยแลนด์ ปีที่ 1 จึงลาออกมาเพื่อทำตามความฝันของตัวเอง
ด้วยความที่เติบโตมาในครอบครัวคริสเตียน จึงเป็นจุดเริ่มต้นให้หันมาชอบดนตรีอย่างจริงจัง เมื่อพ่อให้เริ่มเล่นกีตาร์เพื่อนำไปเล่นกับวงในโบสถ์ โดยเริ่มเรียนดนตรีมาตั้งแต่อายุ 11 ปี และตอนอายุ 15 ปี เคยประกวด TPI Star Challenge ได้ที่ 1 (ร้องเพลง "Home" ของธีร์-ไชยเดช) แม็กซ์เคยมีวงดนตรีร่วมกับเพื่อนชื่อวง Nick of Time นอกจากนั้นยังสามารถเล่นเปียโนได้เป็นอย่างดี และยังสามารถตีกลองชุดได้อีกด้วย แนวเพลงที่ถนัดและชื่นชอบเป็นพิเศษ คือ เพลงสากล แนว Country Blues ศิลปินในดวงใจอย่างเช่น KEANE, Mumford & Sons หรือจะเป็น Michael Bublé เจ้าของเพลง Home ที่เลือกมาร้องในรอบ The Blind Audition
ความสามารถพิเศษ นอกจากเล่นดนตรีแล้ว เป็นคนที่ชอบศิลปะมาตั้งแต่เด็ก เริ่มต้นด้วยการวาดภาพ ตอนเล็กๆ ด้วยความที่ทางบ้านไม่ชอบให้เล่นเกมจึงส่งกระดาษและดินสอให้วาดรูปแทนในระหว่างรอพ่อกับแม่ทำงาน จนทำให้สามารถได้รับรางวัลชนะเลิศชิงทุนไปเรียนวาดรูปที่นิวซีแลนด์ได้เลย
อุสมาน แดมเบเล
มาซูร์ อุสมาน แดมเบเล (Masour Ousmane Dembélé; เกิด 15 พฤษภาคม ค.ศ. 1997) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองหน้า ให้แก่ปารีแซ็ง-แฌร์แม็ง สโมสรในลีกเอิง และทีมชาติฝรั่งเศส
แดมเบเลเกิดที่ แวร์นง แดมเบเลเริ่มอาชีพของเขาที่ แรแน ก่อนเข้าร่วมทีม โบรุสซีอาดอร์ทมุนด์ ในปี ค.ศ. 2016 เขาช่วยให้ทีมชนะเลิศเดเอ็ฟเบ-โพคาล ซึ่งเขาทำประตูชัยในรอบชิงชนะเลิศช่วยให้เสือเหลืองเอาชนะไอน์ทรัคท์ฟรังค์ฟวร์ท 1–2 ในปีต่อมา เขาย้ายไปบาร์เซโลนา ด้วยค่าตัว 105 ล้านยูโร กลายเป็นนักเตะค่าตัวแพงที่สุดในโลกเป็นอันดับที่ 2 ร่วมกับปอล ปอกบา เขาคว้าดับเบิลแชมป์ทั้งลาลีกา และโกปาเดลเรย์ ในฤดูกาลแรกที่ได้รับบาดเจ็บเป็นส่วนใหญ่
หลังจากลงเล่นลงเล่น 20 นัด และทำ 5 ประตูในระดับเยาวชนให้กับทีมชาติฝนั่งเศส แดมเบเล ได้ลงเล่นกับทีมชุดใหญ่เป็นครั้งแรกในปี ค.ศ. 2016 เขาลงเล่น 4 นัดและช่วยให้ทีมชนะเลิศฟุตบอลโลก 2018 ที่ประเทศรัสเซีย รวมถึงทีมที่แข่งขันฟุตบอลชิงแชมป์แห่งชาติยุโรป 2020 ซึ่งเขาได้ลงเล่นเพียงสองนัดแล้วบาดเจ็บ ซึ่งฝรั่งเศสตกรอบก่อนรองชนะเลิศ
เกาะเชจู
เกาะเชจู เป็นเกาะที่ใหญ่ที่สุดในประเทศเกาหลีใต้ กินพื้นที่ 1833.2 km2 ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู)
เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด 82.8 km
เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา
ภูมิอากาศ
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส
ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300 คน
แม่พระรับเกียรติยกขึ้นสวรรค์
แม่พระรับเกียรติยกขึ้นสวรรค์ (หรือชื่อภาษาไทยอื่น ๆ เช่น พระนางมารีย์รับเกียรติเข้าสู่สวรรค์ หรือ พระแม่มารีย์รับเกียรติยกขึ้นสวรรค์ทั้งกายและวิญญาณ) หรือ อัสสัมชัญ (Assumption of Mary หรือชื่อเต็ม Assumption of the Blessed Virgin Mary) ในคติของคริสตจักรโรมันคาทอลิก, อีสเทิร์นออร์ทอดอกซ์, ออเรียนทัลออร์ทอดอกซ์, คริสตจักรตะวันออก และบางคณะของแองโกล–คาทอลิก หมายถึงการยกกายและวิญญาณของพระนางมารีย์พรหมจารีขึ้นสวรรค์ ถือเป็นการสิ้นสุดชีวิตบนโลกของแม่พระ การเฉลิมฉลองเทียบเท่ากันในคริสตจักรตะวันออกเรียกว่าการนอนหลับของแม่พระ (Dormition)
การเฉลิมฉลองแม่พระรับยกขึ้นสวรรค์หรือวันอัสสัมชัญเป็นวันฉลองนักบุญที่สำคัญในคริสตจักรที่เฉลิมฉลองพระแม่ โดยทั่วไปตรงกับวันที่ 15 สิงหาคม ในหลายพื้นที่ของโลก นิกายคาทอลิกกำหนดให้วันนี้เป็นวันฉลองบังคับ การถ่ายทอดออกมาเป็นงานศิลปะเป็นที่พบได้ทั่วไปในศิลปะคริสต์ พบมาตั้งแต่ศตวรรษที่ 12
ตามคำสอนต้องเชื่อของโรมันคาทอลิกระบุว่าแม่พระทรง "สิ้นสุดช่วงชีวิตบนโลกใบนี้ และได้รับการยก (assumed) ทั้งกายและวิญญาณเข้าสู่ความรุ่งโรจน์นิรันดร์ในสวรรค์" ตามที่กำหนดไว้โดยสมเด็จพระสันตะปาปาปิอุสที่ 12 เมื่อวันที่ 1 พฤศจิกายน 1950 ในธรรมนูญพระสันตะปาปา Munificentissimus Deus ภายใต้หลักพระสันตะปาปาย่อมทรงไม่ผิดพลาด ในขณะที่คริสตจักรคาทอลิกและอีสเทิร์นออร์ทอดอกซ์เขื่อว่าเป็นการนอนหลับ (Dormition หรือ "การนอนหลับของแม่พระ")
ศัพทมูล
คำว่า "assumption" มาจากภาษาอังกฤษยุคกลาง "assumpcioun" แปลว่า "การยกขึ้นสวรรค์" (a taking up into heaven) และมาจากภาษาละติน "assumptio" แปลว่า "การยก" (taking)
สมเด็จพระสัมพันธวงศ์เธอ เจ้าฟ้าทองคำ
สมเด็จพระสัมพันธวงศ์เธอ เจ้าฟ้าทองคำ (พ.ศ. 2304 — ไม่ทราบปี) เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) และเคยรับราชการฝ่ายในเป็นเจ้าจอมในสมเด็จพระเจ้ากรุงธนบุรี
พระประวัติ
เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งกรุงรัตนโกสินทร์แล้ว ได้ทรงพระกรุณาโปรดเกล้าฯ สถาปนาเจ้าจอมทองคำ ซึ่งเป็นพระราชภาคิไนยขึ้นเป็นสมเด็จพระเจ้าหลานเธอ เจ้าฟ้าฝ่ายในพระองค์หนึ่ง ประทับ ณ พระตำหนักเขียวเบื้องหลังหมู่พระมหามณเทียรร่วมกับพระมารดา พระองค์ไม่มีเจ้ากรมต่างหาก แต่เป็นสังกัดในกรมพระเทพสุดาวดี จนสิ้นพระชนม์ในรัชกาลพระบาทสมเด็จพระพุทธยอดฟ้าจุฬาโลกมหาราชนั้นเอง แต่ไม่ปรากฏว่าเป็นปีใด
ควีน (หมากรุก)
ควีน (Queen) เป็นตัวหมากรุกที่ใช้ในหมากรุกสากล ควีนสามารถเดินได้ในแนวตั้ง แนวนอน และแนวทแยง 8 ทิศทาง ในระยะยาวจนสุดกระดาน หรือจนกว่าจะมีตัวยืนขวาง
หมากรุกไทย
เรียกว่า เม็ด
ช็อง ยู-มี (นักแสดงเกิด พ.ศ. 2526)
ช็อง ยู-มี (정유미, เกิด 18 มกราคม ค.ศ. 1983) เป็นนักแสดงชาวเกาหลีใต้ เธอเริ่มต้นอาชีพนักแสดงจากการแสดงภาพยนตร์สั้น และมีผลงานการแสดงภาพยนตร์เรื่องแรกใน ขอรัก...อีกครั้ง (2005) ที่ทำให้เธอได้รับรางวัลแพ็คซังอาร์ทอวอร์ดส์ สาขานักแสดงหญิงหน้าใหม่ยอดเยี่ยม และได้รับความสนใจจากวงการบันเทิงในเกาหลีใต้ จากนั้นเธอมีผลงานการแสดงในภาพยนตร์เรื่องอื่นๆตามมา เช่น ครอบครัวป่วน เซ็ง เครียด ซวย (2007), หนึ่งในความหมายของรัก, เชาว์ เขี้ยวตันพันธุ์ปีศาจ (2009), มายเดียร์ เดสเพอราโด (2010) รวมถึงภาพยนตร์ที่ได้รับคำชื่นชมและประสบความสำเร็จทางรายได้อย่างมหาศาลเช่น เสียงจากหัวใจ..ที่ไม่มีใครได้ยิน (2011), ด่วนนรก ซอมบี้คลั่ง (2016) และ คิมจียอง เกิดปี 82 (2019) โดยเธอเป็นหนึ่งในนักแสดงหญิงที่ได้รับการยอมรับและมักจะได้รับคำชื่นชมในเรื่องฝีมือการแสดงจากสื่อมวลชนและนักวิจารณ์อยู่เสมอๆ
ช็อง ยู-มี เป็นนักแสดงหญิงที่ได้รับรางวัลใหญ่ทางการแสดงภายในประเทศมาแล้วหลายรางวัล เช่น รางวัลแพ็คซังอาร์ทอวอร์ดส์ สาขานักแสดงหญิงหน้าใหม่ยอดเยี่ยม ประจำปี 2005 จากผลงานเรื่อง ขอรัก...อีกครั้ง, ได้รับรางวัลภาพยนตร์บลูดรากอน 2 สมัย ในสาขา นักแสดงสมทบหญิงยอดเยี่ยม จากเรื่อง บ้านนี้คอมเมดี้ที่ซู๊ด (2006) และ สาขานักแสดงยอดนิยม ประจำปี 2021, ได้รับรางวัลจากสมาคมนักวิจารณ์ภาพยนตร์เกาหลี 2 สมัย ในสาขานักแสดงหญิงหน้าใหม่ยอดเยี่ยม จากเรื่อง ขอรัก...อีกครั้ง ในปี 2005 และ สาขานักแสดงนำหญิงยอดเยี่ยม จากเรื่อง คิมจียอง เกิดปี 82 ในปี 2020 รวมทั้งได้รับรางวัลละครโทรทัศน์สถานีเคบีเอส จากเรื่อง เดอะเกรต คเย ชุน-บิน (2010) และ ดิสคัฟเวอรีออฟเลิฟ (2014)
ประเทศอุซเบกิสถานในโอลิมปิกเยาวชนฤดูร้อน 2010
ประเทศอุซเบกิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอุซเบกิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 10 ชนิดกีฬา ผลการแข่งขันครั้งนี้ประเทศอุซเบกิสถานได้รับเหรียญรางวัลแบ่งเป็น 0 เหรียญทอง 2 เหรียญเงิน และ 5 เหรียญทองแดง รวมทั้งหมด 7 เหรียญ
กรีฑา
ผลการแข่งขันดังนี้ :
กีฬามวยไทยในซีเกมส์ 2013
มวยไทยในซีเกมส์ 2013 เป็นการแข่งขันมวยไทยในการแข่งขันซีเกมส์ 2013 จัดการแข่งขันขึ้นระหว่างวันที่ 12–21 ธันวาคม 2556 ที่สนามกีฬา วันนา ทิคดี้ บ็อกซิง อินดอร์ เนปยีดอ ประเทศพม่า
นนทพันธ์ เจียรสถาวงศ์
นนทพันธ์ เจียรสถาวงศ์ เป็นนักฟุตบอล สัญชาติไทย ปัจจุบันได้ลงเล่นให้กับลพบุรี ยูไนเต็ด ในตำแหน่งกองหลัง
ประวัติ
นนทพันธ์ เจียรสถาวงศ์ เกิดเมื่อวันที่ 9 กุมภาพันธ์ 2525 โดยเล่นมาให้กับหลายสโมสรในประเทศไทย เคยสร้างชื่อเสียงในวัยกระเตาะสมัยยังเรียนอยู่ ร.ร.กีฬาสุพรรณบุรี ก่อนที่จะไต่บันไดสู่การเป็น ขุนพลเยาวชน 17 ปีทีมชาติไทยไปลุยเยาวชนโลกที่ประเทศนิวซีแลนด์ ต่อด้วยเยาวชน 19 ปีทีมชาติไทย สโมสรอาชีพแรกในชีวิตคือ ตรารวงข้าว ธนาคารกสิกรไทย โดยมีอาวุธประจำกายคือฟรีคิกที่เฉียบคม รางวัลที่เคยได้รับจากการเล่นฟุตบอลคือ ฟุตบอลสยามโกลเด้นบอลในรางวัลออลสตาร์ ยามาฮ่าลีกวัน ปี 2555 โดยถูกจัดให้เป็นผู้เล่นแบ็คซ้าย ซึ่งรางวัลนี้เกิดจากการที่เขาได้เข้ามาช่วยภูเก็ตกู้วิกฤติในการหนีตกชั้น โดยซัดฟรีคิกไป 4 ประตู ช่วยให้ภูเก็ตรอดตกชั้นได้เป็นทีมสุดท้าย โดยมี 40 แต้ม นอกจากนี้ยังได้รับรางวัล Popular Vote จากแฟนบอลภูเก็ตว่าเป็นสุดยอดผู้เล่นที่เป็นขวัญใจของกองเชียร์สีเขียวอย่างไม่มีข้อกังขาแต่อย่างใด
อำเภอรัตนวาปี
รัตนวาปี เป็นอำเภอหนึ่งของจังหวัดหนองคาย
ที่ตั้งและอาณาเขต
อำเภอรัตนวาปีตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอรัตนวาปีเดิมเป็นส่วนหนึ่งของอำเภอโพนพิสัย ทางราชการได้แบ่งพื้นที่การปกครองออกมาตั้งเป็น กิ่งอำเภอรัตนวาปี ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 มีผลบังคับตั้งแต่วันที่ 1 เมษายน พ.ศ. 2538 และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น 'อำเภอรัตนวาปี' โดยมีผลบังคับตั้งแต่วันที่ 8 กันยายน ปีเดียวกัน ส่วนนายอำเภอคนแรกของอำเภอคือ นายคณกร เครือวรรณ
การปกครองส่วนภูมิภาค
อำเภอรัตนวาปีแบ่งเขตการปกครองย่อยออกเป็น 5 ตำบล 62 หมู่บ้าน ได้แก่
การปกครองส่วนท้องถิ่น
ท้องที่อำเภอรัตนวาปีประกอบด้วยองค์กรปกครองส่วนท้องถิ่น 5 แห่ง ได้แก่
ศาสนา
อำเภอรัตนวาปีมีวัดในพระพุทธศาสนา ดังนี้
เปรียญธรรม 5 ประโยค
เปรียญธรรม 5 ประโยค  (ชื่อย่อ ป.ธ.5)  เป็นระดับชั้นการศึกษาแผนกบาลีของคณะสงฆ์ไทย เรียกผู้สอบผ่านได้ในชั้นนี้ว่า เปรียญโท
ผู้สอบได้ในชั้นนี้สามารถนำใบประกาศนียบัตรมาขอใบเทียบวุฒิการศึกษาระดับมัธยมศึกษาตอนปลายจากกระทรวงศึกษาธิการได้ ถ้าผู้ที่สอบได้ชั้นนี้ได้รับแต่งตั้งให้เป็นครูสอน 1 ปี และทำการสอนมาแล้วไม่ต่ำกว่า 300 ชั่วโมง
หลักสูตรการศึกษาพระปริยัติธรรมบาลีในชั้นเปรียญธรรม 5 ประโยค
ในชั้นนี้ แม่กองบาลีสนามหลวง กำหนดวิชาในการศึกษาไว้ 2 วิชา คือ
วิชาแปลไทยเป็นมคธ (วิชาแต่ง)
วิชาแปลไทยเป็นมคธในชั้น ป.ธ. 5 นี้ ใช้หนังสือ อรรถกถาธรรมบทแปล ภาคที่ 2 - 4
ในชั้นนี้ผู้เรียนต้องศึกษาวิธีการแต่งภาษาไทยเป็นภาษาบาลีโดยใช้หนังสือ อรรถกถาธรรมบทแปล ภาค 2 -4 (ธัมมปทัฏกถา ภาษาไทย) เพื่อฝึกแปลเป็นภาษามคธ เหมือนกับชั้นประโยค ป.ธ. 4 แต่ในชั้นนี้กรรมการจะออกข้อสอบให้ผู้สอบแต่ง คาถาบาลี ที่ปรากฏในหลักสูตรด้วย
หลักเกณฑ์ของผู้มีสิทธิ์สอบไล่ในชั้นเปรียญธรรม 5 ประโยค
ระดับเปรียญธรรม 5 ประโยค เรียกว่า เปรียญโท คือ ผู้ที่จะมีสิทธิสอบเปรียญธรรม 5 ประโยค   จะต้องสอบได้เปรียญธรรม 4 ประโยค และนักธรรมชั้นโทก่อน
ผู้สอบไล่ได้เปรียญธรรม 5 ประโยค
พระภิกษุสามเณรผู้สอบไล่ได้ในชั้นนี้จะได้รับประกาศนียบัตร เลขพัดเปรียญ มีสมณศักดิ์อันดับในงานพระราชพิธี - รัฐพิธี เหนือกว่า พระครูปลัดของพระราชาคณะ ชั้นเทพ
เซลล์แสงอาทิตย์ชนิดฟิล์มบาง
เซลล์แสงอาทิตย์แบบฟิล์มบาง (Thin Film Solar Cell) เป็นเซลล์แสงอาทิตย์ แบบไม่มีรูปผลึก แสงอาทิตย์ชนิดฟิล์มบางที่ประกอบด้วย อะมอร์ฟัสและผลึกไมโครคริสตัลไลน์ซิลิคอน
ไมโครอะมอร์ฟัสโครงสร้างเรียงตัวนี้ ดูดซับทั้งองค์ประกอบสามารถมองเห็นและองค์ประกอบสเปกตรัมของแสงอาทิตย์ที่ไม่สามารถมองเห็นได้ด้วย ซึ่งนำไปสู่โการใช้พลังงานแสงอาทิตย์ได้อย่างมีประสิทธิภาพ คุณสมบัติที่สำคัญ โครงสร้างเรียงตัวประกอบด้วยอะมอร์ฟัสและฟิล์มผลึกไมโครคริสตัลไลน์ซิลิคอนด้วยประสิทธิภาพโมดุลคงที่ถึง 8.5% แบล็คโมดุลมีลักษณะที่กลมกลืนกัน มีความสามารถในการผลิตพลังงานไฟฟ้าต่อวัตต์สูงกว่า ทั้งที่อุณหภูมิสูงและด้วยการกระจายแสง
ขุน (หมากรุก)
ขุน เป็นตัวหมากรุกที่ใช้ในหมากรุกไทยและหมากรุกสากล (ในหมากรุกสากล เรียกว่า king หรือ คิง) ขุนสามารถเดินได้ไปยังช่องที่อยู่ติดกับช่องที่ตั้งอยู่รอบตัว 8 ช่องแต่เดินไปที่ตากินของฝ่ายตรงข้ามไม่ได้
หลอน เดอะซีรีส์
หลอน เดอะซีรีส์ (หลอน The Series) เป็นรายการโทรทัศน์ประเภทละครชุด เค้าโครงเรื่อง บทประพันธ์ อัศจรรย์ สัตโกวิท, อรรคพล คชาอนันต์ และบทโทรทัศน์ ทีมสแนปช็อต, ขวัญ ภาษยะวรรณ นำแสดงโดย ออกอากาศทางช่องโทรทัศน์ผ่านระบบทีวีแอนะล็อก ทางสถานีโทรทัศน์โมเดิร์นไนน์ และออกอากาศคู่ขนานผ่านระบบทีวีดิจิตอล ทางช่อง 9 เอ็มคอตเอชดี ออกอากาศทุกวันเสาร์ เวลา 20.50 - 21.45 น. เริ่มออกฉายครั้งแรก ในวันที่ 6 สิงหาคม จนถึงวันที่ 26 พฤศจิกายน พ.ศ. 2559
ออกอากาศซ้ำครั้งที่ 1 ทางช่อง 9 ทุกวันเสาร์ เวลา 17.00-18.00 น. เริ่มตอนแรกในวันเสาร์ที่ 3 เมษายน และออกอากาศตอนจบในวันที่ 19 มิถุนายน พ.ศ. 2564
ออกอากาศซ้ำครั้งที่ 2 ทางช่อง 9 ทุกวันเสาร์-อาทิตย์ เวลา 18.00-19.00 น. เริ่มตอนแรกในวันที่ 5 ธันวาคม พ.ศ. 2564 และออกอากาศตอนจบในวันที่ 00 มกราคม พ.ศ. 2564 ต่อจากละคร ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน
สวนลอยบาบิโลน
สวนลอยบาบิโลน (Hanging Gardens of Babylon) จัดเป็นหนึ่งในเจ็ดสิ่งมหัศจรรย์ของโลก ตั้งอยู่ริมแม่น้ำยูเฟรติส ประเทศอิรักในปัจจุบัน สร้างโดยพระเจ้าเนบูคัดเนซซาร์ที่ 2 แห่งกรุงบาบิโลเนีย สร้างให้แก่มเหสีของพระองค์ชื่อพระนางอมีทิสสร้างขึ้นเมื่อ 600 ปีก่อนคริสต์ศักราช สูงประมาณ 75 ฟุต กินพื้นที่ 400 ตารางฟุต ระเบียงทุกชั้นได้รับการตกแต่งด้วยไม้ดอก ไม้ประดับ ไม้ยืนพุ่มชนิดต่าง ๆ มีระบบชลประทานชักน้ำจากแม่น้ำยูเฟรตีสไปทำเป็นน้ำตกและนำไปเลี้ยงต้นไม้ตลอดปี
สวนลอยบาบิโลนคือสิ่งมหัศจรรย์แห่งเดียวที่ยังไม่ทราบที่ตั้งชัดเจนของมัน และไม่มีเอกสารใดของบาบิโลนที่กล่าวถึงสวนนี้ ทำให้มีการตั้งทฤษฎีต่าง ๆ ที่ตั้งข้อสงสัยถึงการมีอยู่ของมันมากมาย โดยทฤษฎีที่ได้รับการวิเคราะห์ว่าเป็นไปได้นั้นมีอยู่สามทฤษฎี หนึ่ง; สวนนี้อาจมีอยู่จริงที่บาบิโลน และถูกทำลายด้วยปัจจัยบางอย่างในช่วงเวลาหลังคริสต์ศตวรรษที่หนึ่ง สอง; สวนลอยบาบิโลนอาจเป็นเพียงสวนในตำนานที่มาจากจินตนาการของนักเขียนชาวกรีกและโรมันเท่านั้น สาม; สวนนี้แท้จริงแล้วเป็นสวนในตำนานที่ได้รับการอ้างอิงถึงสวนของกษัตริย์เซนนาเชริบของอัสซีเรีย ที่ตั้งอยู่ในกรุงนิเนเวห์ที่ริมแม่น้ำไทกริส ใกล้เมืองโมซูลของประเทศซีเรียในปัจจุบัน
พระเจ้าบรมวงศ์เธอ พระองค์เจ้างอนรถ
พระเจ้าบรมวงศ์เธอ พระองค์เจ้างอนรถ พระนามเดิม พระองค์เจ้าชายงอนรถ เป็นพระราชโอรสองค์ที่ 15 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาจาด
พระองค์เจ้างอนรถประสูติวันพฤหัสบดี เดือนยี่ ขึ้น 5 ค่ำ ปีกุน สัปตศก จ.ศ. 1177 ตรงกับวันที่ 4 มกราคม พ.ศ. 2358 สิ้นพระชนม์ในรัชกาลที่ 3 เมื่อเดือน 11 ปีจอ โทศก จ.ศ. 1212 พ.ศ. 2393 พระชันษา 36 ปี
พระเจ้าบรมวงศ์เธอ พระองค์เจ้างอนรถ ทรงเป็นต้นราชสกุลงอนรถ
พระโอรส-ธิดา
พระองค์มีพระโอรส-ธิดา 2 พระองค์
โอลิมปิกฤดูหนาว 2022
กรุงปักกิ่งได้รับเลือกให้เป็นนครเจ้าภาพกีฬาโอลิมปิกฤดูหนาว 2022 เมื่อวันที่ 31 กรกฎาคม 2558 ที่สมัยประชุมคณะกรรมการโอลิมปิกสากลที่ 128 ณ กรุงกัวลาลัมเปอร์ ประเทศมาเลเซีย เอาชนะเมืองอัลมาเตอ ประเทศคาซัคสถาน การแข่งขันนี้จะเป็นกีฬาโอลิมปิกที่จัดในทวีปเอเชียครั้งที่สามติดต่อกัน หลังพย็องชัง 2018 และโตเกียว 2020 หลังจัดโอลิมปิกฤดูร้อน 2008 กรุงปักกิ่งจะเป็นนครแรกที่จัดทั้งกีฬาโอลิมปิกฤดูร้อนและฤดูหนาว จะเป็นกีฬาโอลิมปิกฤดูหนาวครั้งแรกที่จัดในประเทศจีน งบประมาณจัดการแข่งขันประเมินไว้ 3,900 ล้านดอลลาร์สหรัฐ เทียบกับ 43,000 ล้านดอลลาร์สหรัฐที่ใช้จัดโอลิมปิกฤดูร้อน 2008
การเสนอตัวเป็นเจ้าภาพ
เมื่อคณะกรรมการโอลิมปิกสากลได้รับสมัครเมืองเพื่อเสนอตัวเป็นเจ้าภาพจัดโอลิมปิกฤดูหนาว 2022 ในเดือนตุลาคม ค.ศ. 2012 เมื่อวันที่ 14 พฤศจิกายน ค.ศ. 2013 คณะกรรมการบริหารคณะกรรมการโอลิมปิกสากลตรวจสอบการเสนอตัวเป็นเจ้าภาพ เมื่อวันที่ 7 กรกฎาคม ค.ศ. 2014 คณะกรรมการโอลิมปิกสากล เลือก ออสโล ประเทศนอร์เวย์, อัลมาเตอ ประเทศคาซัคสถาน และปักกิ่ง ประเทศจีน เป็นเมืองสุดท้ายของการเสนอตัว แต่ออสโล ถอนตัวออกการเสนอตัว ในวันที่ 1 ตุลาคม 2014 จึงเหลือแค่ 2 เมือง คือ อัลมาเตอ และปักกิ่ง
เมื่อวันที่ 31 กรกฎาคม ค.ศ. 2015 มีการเลือกเจ้าภาพโอลิมปิก 2022 ที่กัวลาลัมเปอร์ ประเทศมาเลเซีย มีมติเลือกปักกิ่งเป็นเจ้าภาพโอลิมปิกฤดูหนาว 2022 ซึ่งทำให้การแข่งขันกีฬาโอลิมปิกที่จัดขึ้นในเอเชียติต่อกัน 3 ครั้ง หลังจาก พย็องชัง ได้เป็นเจ้าภาพ โอลิมปิกฤดูหนาว 2018 และโตเกียวได้เป็นเจ้าภาพโอลิมปิกฤดูร้อน 2020 และปักกิ่ง จะเป็นเมืองแรกที่จะเป็นเจ้าภาพทั้งฤดูร้อน และโอลิมปิกฤดูหนาว
สถานที่
คณะกรรมการโอลิมปิก 2022 ของปักกิ่ง ได้เสนอสถานที่จัดการแข่งขัน ใน 20 กุมภาพันธ์ 2014 ในกรุงปักกิ่งและเมืองจางเจียโขว่
ชนิดกีฬาที่แข่งขัน
โอลิมปิกฤดูหนาวในครั้งนี้มีการแข่งขันทั้งหมด 15 รายการใน 7 ชนิดกีฬา
ประเทศที่เข้าร่วมแข่งขัน
ณ วันที่ 24 มกราคม พ.ศ. 2565 มีดังนี้